Stine Rex er den kvinde i verden, som har løbet længst på 72 timer. Hun nærmer sig 500 kilometer, men hvordan slapper hun af undervejs? Se med her:

Stine Rex slog verdensrekorden på 72 timers løb lidt før klokken 7 søndag morgen, da hun rundede 486 kilometer. Og klokken lidt før klokken 9 rundede hun 500 kilometer med godt en time tilbage af rekordforsøget. Bag den vanvittige præstation står et hold af hjælpere og eksperter, som sørger for ernæring, behandling og hviletid undervejs. Sidstnævnte har Stine Rex ikke fået meget af. I de sidste tre døgn har hun faktisk sovet mindre end fire timer, men når Stine endelig får chancen for at lægge sig, foregår det i en autocamper. Autocamperen har også været madkammer under forsøget, så skabene er pakket med proteinbarer, kaffe og lakridspiber, mens der også er fundet plads til en flaske rødvin. - Det fik vi ikke brug for lige nu, det er til nerverne, siger en grinende Dan Kristensen, der både er Stines Rex' mand og træner. TV2 Nord har fået lov til at komme med backstage sammen med Dan Kristensen. På bestilling fra Stine Rex er der dog blevet ryddet lidt op, inden TV2 Nord kom på besøg i autocamperen. Se med nedenfor: